Més de 40 regatistes a la clàssica regata To Be | GEN Roses\nEls 42 participants que finalment van acudir a la To Be es van repartir en dues flotes: 27 Laser Radial (vela mitjana) i 15 Laser Standard (vela gran), però la competició va ser igual de disputada com es pot veure en les puntuacions dels primers classificats on hi ha un empat a punts. Amb un total de 6 regates d'uns 45 minuts cadascuna i repartides per igual tan dissabte com diumenge, on es van fer tres proves per dia es va tancar un trofeu To Be on la majoria de regatistes van quedar encantats amb les condicions de vent i el camp de regates de Roses.\nDissabte va començar el dia amb vent de nord força fluix, però amb el bon dia que feia, el vent tèrmic (el que propicia l'escalfament de la costa quan fa bon dia i molt de sol) va aparèixer canviant la direcció del vent cap a sud. Les condicions eren positives i poc més tard de les 13h00 la flota va sortir a l'aigua per començar. Sorpresa de nou, una Tramuntana (vent de nord) d'intensitat mitja va tornar a fer acte de presència, fent molt inestables les condicions de vent, tot i que la primera regata va iniciar per les dues flotes. Malauradament, la inestabilitat era exagerada i el vent de sud tornava a entrar, per tant es van haver d'anul·lar les proves que estaven en curs, per tornar-se a repetir una hora més tard, quan el vent tèrmic de sud es va estabilitzar. Aleshores ja van anar seguint totes les regates del dia, fins a 3. Diumenge, a partir de les 11h00 el vent tèrmic ja va començar i no va parar en tot el dia pujant fins a una intensitat de 14-15 nusos. A partir de les 12h00 es van començar les regates del dia sense cap contratemps i deixant unes fotografies espectaculars de la jornada.\nA les 17h30 es va celebrar l'acte d'entrega de trofeus on en la classe Laser Standard es va imposar el regatista Leandro Rosado tot i que va empatar a punts amb el regatista olímpic José Luis Doreste, que va quedar en segona posició. El podi el va completar el Toni Roig, regatista que va guanyar l'edició 2012 de la To Be. En la classe Laser Radial la regatista femenina olímpica Mònica Azón es va imposar per davant d'en Xavier Boluda, guanyador de l'edició 2013 de la To Be i de l'Oriol Cornudella, gran regatista multiclasse.\nCal destacar la qualitat general de la flota amb regatistes que han participat als jocs olímpics o que fins i tot n'han estat medallistes com el Miguel Noguer o el mateix José Luis Doreste, però també la Mònica Azón. Grata la presència del regatista oceànic Guillermo Altadill que recentment ha competit acabant al podi de la Barcelona World Race i alguns regatistes internacionals que van fer que cada regata fos molt interessant i atractiva.\nLa propera competició a Roses no es fa esperar i serà entre els dies 5-7 de juny on es disputarà el Campionat d'Espanya de Funboard i sense anar més lluny, entre els dies 18-21 de juny se celebrarà el Campionat Europeu de Jet-Ski 2015.\nAdjuntes trobareu les classificacions de la regata To Be or Not To Be 2015.\nAquí podreu arribar a l'àlbum de fotos.\n2015-05-31 Radial Classificacions finals.pdf 104.44 KB\n2015-05-31 Standard Classificacions finals.pdf 110.49 KB\nClassificacions Radial dia 1.pdf 112.21 KB\nClassificacions Standard dia 1.pdf 110.49 KB\nAr To Be Laser Master 2015.pdf 987.05 KB\nLlistat de Premis i Trofeus.pdf 1.43 MB\nAllotjaments Oficials Roses To Be 2015.pdf 700.38 KB\nIR To Be Laser Master 2015.pdf 216.48 KB\nIR Annex 1.pdf 352.42 KB


Consens en la jornada de SARquavitae en la necessitat de coordinar els serveis sociosanitaris per una millor qualitat assistencial al domicili - Residencias DomusVi\nConsens en la jornada de SARquavitae en la necessitat de coordinar els serveis sociosanitaris per una millor qualitat assistencial al domicili\n– Més del 25% de les llars de Barcelona estan formades per persones grans que viuen soles o en parella\n– La jornada ha posat èmfasi en la Ètica en l’atenció professional de les persones a les seves llars.\nEls darrers anys s’han caracteritzat per un envelliment progressiu de la població derivat de l’augment de l’esperança de vida. Una conseqüència d’aquest envelliment és l’ increment constant de les llars unipersonals i un canvi social a l’hora de viure la vellesa, on les persones grans anhelen romandre al domicili el major temps possible. Aquest nou marc sociodemogràfic, demanda una millor coordinació entre els serveis sociosanitaris, públics i privats, per donar respostes de qualitat a les necessitats de les persones grans basades en la ètica professional. Aquesta ha estat la conclusió principal de la jornada SARquavitae celebrada aquest matí a La Pedrera sota el títol “La qualitat i l’ètica en la intervenció domiciliària”. L’acte ha comptat amb la participació de professionals tant de l’àmbit públic com privat entre els que havia representants de la Generalitat de Catalunya i de l’Ajuntament de Barcelona.\nEl canvi sociodemogràfic experimentat els darrers anys a Barcelona és clar: un 13% de les persones viuen soles. D’aquest 13%, al 2011, un 43% eren persones majors de 65 anys. Pràcticament, el 27% de les llars de Barcelona estan formades per persones grans que viuen soles o en parella. Segons l’Anuari Estadístic de la ciutat de Barcelona, en quatre anys s’ha duplicat el nombre de llars ateses pels serveis públics, passant de 7.300 al 2007 a 16.500 al 2011, i un 84% d’aquestes llars són de gent gran. Segons paraules de Jorge Guarner, Conseller Delegat – Director General de SARquavitae, “aquesta realitat fa palesa la importància de l’atenció integral i integrada des del punt de vista social i sanitari: una exigència ineludible pels propers anys”. En aquesta línia, Guarner ha exposat que “en moments de crisi econòmica i de valors, cal fer una reflexió per centrar el model sociosanitari, pensar a llarg termini i apostar per l’aplicació dels principis ètics en la pràctica professional”.\n“Qualsevol intervenció que fem a nivell social, ha d’anar acompanyada de la gestió ètica”. Així de contundent ha començat el seu discurs Mònica Ribas, Sotsdirectora General d’Atenció a les Persones i Promoció de l’Autonomia Personal del Departament de Benestar Social i Família de la Generalitat de Catalunya. Ribas ha assegurat que “cal coordinació en la xarxa de serveis socials i formar a tots els professionals per poder actuar evitant duplicitats i invasions innecessàries al domicili”. Des de la Generalitat de Catalunya s’ha constatat, ha explicat Ribas, que “les persones, cada cop més, volen envellir al domicili, i hem de tenir serveis, de màxima qualitat, coordinats, per poder donar resposta a aquest dret de la persona”.\nLa Gerent de l’Institut Municipal de Serveis Socials de l’Ajuntament de Barcelona, Àngels Canals, ha afegit que “l’atenció domiciliària és una prioritat per a nosaltres, i per això no tenim llistes d’espera per aquest servei”. Des de l’Ajuntament, ha afegit, “hem d’adaptar els serveis socials bàsics a les noves situacions, marcades per l’increment de les dificultats en els temps actuals, que fan aflorar més la vulnerabilitat de les persones”.\nLa Directora de l’Àrea d’Impuls social de la Fundació Catalunya-La Pedrera, Marta Torras, ha corroborat la necessitat de trobar un model que permeti integrar l’esforç públic i el privat perquè “han incrementat les necessitats de les persones, i els recursos han disminuït.”\nDurant la jornada, que ha comptat amb una gran afluència de públic, s’ha dut a terme una taula d’experiències basada en diferents projectes de dinamització de l’ intervenció domiciliària orientades a la coordinació, a la diversitat o a la formació. A més, el Dr. Francesc Torralba, president del Comitè d’Ètica Assistencial SARquavitae, ha fet una ponència magistral sobre l’ètica en la intervenció a domicili.\nSARquavitae treballa des de fa anys en la promoció i la formació en l’àmbit de l’ètica assistencial. La companyia va ser pionera en la creació d’un Comitè d’Ètica Assistencial al 2005, acreditat en l’àmbit sociosanitari. Aquest comitè està format per un grup multidisciplinari d’experts que ofereix assessorament i consell als professionals de la companyia davant els dilemes ètics que puguin sorgir en la seva pràctica diària, amb la finalitat d’ajudar-los en la presa de decisions.


Joan Baptista Lambert i Caminal - Viquipèdia, l'enciclopèdia lliure\nJoan Baptista Lambert i Caminal\n(S'ha redirigit des de: Joan Baptista Lambert)\n20 juliol 1884\n4 maig 1945 (60 anys)\nEnric Morera i Viura i Felip Pedrell i Sabaté\nJoan Baptista Lambert i Caminal (Barcelona, 20 de juliol de 1884 - 4 de maig de 1945) fou un compositor, director i pedagog català.\nJoan Josep Salvador Lambert i Caminal, segons la seva inscripció de naixement al registre civil, va ser fill de Francesc Lambert i Solé, de Barcelona, i de la seva esposa, Dolors Caminal i Montserrat, de La Seu d'Urgell. Va començar els estudis musicals a la catedral de Barcelona i més tard va estudiar piano amb Pellicer i Joaquim Malats i composició amb Enric Morera i Felip Pedrell. El 1906 dirigí l'orquestra dels Espectacles i Audicions Graner, que promovia el pintor Lluís Graner, amb la filla del qual va tenir un idil·li, i hi va estrenar l'obra Donzella que va a la guerra. En l'Exposició Internacional de 1929 fou organista del Palau Nacional; més tard, director de l'Acadèmia de Música i de la Banda de la Casa Provincial de Caritat, de la Banda dels Mossos d'Esquadra (1928-1931), director de l'Escola de Música i l'Orquestra de Granollers i de l'Escola Municipal de Música després de la Guerra Civil i fins a la seva mort. Va obtenir nombrosos premis nacionals i internacionals, entre altres el de Ràdio Barcelona de 1934 amb La festa de Santa Cristina de Lloret de Mar per a orquestra. Amb Alonso i Zamacois fou coautor del LAZ (nom fet amb les inicials dels autors: Joan Baptista Lambert, Frederic Alfonso i Joaquim Zamacois), un tractat de solfeig en cinc volums de gran difusió en els anys de la postguerra.\nCol·laborà a la restauració de la música religiosa i compongué misses, motets i peces per a orgue, dintre d'aquest camp musical donà classes de perfeccionament al músic asturià Ignacio Prieto. Escriví obres escèniques (Donzella que va a la guerra, 1906; El foc de Sant Joan, 1907) i sarsueles, de les quals destaca Por una mujer (1922). És autor d'obres simfòniques, corals i de cançons, així com de mètodes didàctics.\nTambé és l'autor de 17 sardanes.\nEl fons de partitures de Joan Baptista Lambert i Caminal es conserva al Centre de Documentació de l'Orfeó Català.\nEl fons consta de 472 partitures, 370 de les quals són manuscrites i la resta són impreses. D’aquest total, 368 obres són del mateix compositor que dóna nom al fons, la majoria autògrafes. Del repertori musical que figura en aquest fons en destaca sobretot la música religiosa, com són misses, goigs, himnes, càntics, rèquiems, te Deums, rosaris, però també hi podem trobar cançons populars, òperes, sardanes, música per a piano, arranjaments d’obres musicals, etc.\nCom a partitures destacades del compositor, hi ha Por una mujer, sarsuela castellana. D’aquesta obra es conserva la partitura original manuscrita, esborranys i alguns exemplars impresos. S’adjunta al fons musical una petita col·lecció de 65 números solts de revistes de finals del segle XIX i principi del segle xx.\n↑ 1,0 1,1 Registre de Naixements de l'Ajuntament de Barcelona, any 1884, número de registre 4210. Al registre no surt el nom Baptista.\n↑ Edita SARPE, Gran Enciclopedia de la Música Clásica, volum III. pàg. 1126. (ISBN|84-7291-226-4)\nBiografia de Joan Baptista Lambert\nFons Joan Bapstista Lambert al Centre de Documentació de l'Orfeó Català.\nFitxa del fons personal custodiat al Centre de Documentació de l'Orfeó Català\nISNI: 0000 0000 5946 517X\nObtingut de «https://ca.wikipedia.org/w/index.php?title=Joan_Baptista_Lambert_i_Caminal&oldid=23419381»\nLa pàgina va ser modificada per darrera vegada el 4 maig 2020 a les 07:10.


L’agència DBRS Morningstar atorga grau d'inversió a Generalitat - Junts per Catalunya\nL’agència DBRS Morningstar atorga grau d’inversió a Generalitat\nConseller Jaume Giró: “Aquest anunci de DBRS, com el de Fitch de l’estiu passat, ens demostra que Catalunya fa bé la feina. La pandèmia ha suposat un xoc econòmic enorme, però com subratlla aquesta mateixa agència, l’economia catalana es recupera adequadament\nL’agència DBRS Morningstar ha situat la qualificació crediticia de la Generalitat en grau d’inversió, com va fer l’agència Fitch el juliol passat. D’aquesta manera el deute de la Generalitat ja no rep el tracte de ‘bo escombraries’ per a ambdues.\nEn declaracions a l’agència Efe, el conseller d’Economia i Hisenda, Jaume Giró, ha assegurat que aquest anunci “com el de Fitch de l’estiu passat, ens demostra que Catalunya fa bé la feina. La pandèmia ha suposat un xoc econòmic enorme, però com subratlla aquesta mateixa agència, l’economia catalana es recupera adequadament i l’atur s’ha estabilitzat”. Giró ha assegurat que la millora de la qualificació crediticia per part d’aquesta agència “és una molt bona notícia que ens apropa una mica més a l’objectiu de tornar a sortir als mercats durant aquesta legislatura, que és el funcionament ordinari i desitjable per a qualsevol país a l’hora de finançar el seu endeutament”.\nEl conseller ha destacat que feia una dècada que Catalunya no tenia aquesta qualificació crediticia per part d’almenys dues agències internacionals i ha comentat que encara que els mecanismes de liquiditat de l’Estat, com el FLA, són instruments “útils i positius”, també “condicionen” l’autonomia financera de la Generalitat.\n“El que nosaltres volem és poder sortir als mercats per explorar els instruments més idonis per emetre deute en les millors condicions possibles i com a signe inequívoc de confiança i fortalesa de l’economia catalana”, ha reblat.\nL’agència considera que si bé les perspectives econòmiques encara són incerteses, per la pandèmia i les pressions inflacionistes, les finances de Catalunya “han capejat fins ara relativament ben l’impacte econòmic de la pandèmia de la covid-19”, recolzades per les transferències extraordinàries proporcionades per l’Estat a les comunitats.\nL’agència destaca que la Generalitat va ser capaç d’aprovar abans d’acabar 2021 els pressupostos per a l’any següent, cosa que no passava des del 2010.\nBarcelona, 12 de març de 2022.


Els dracs voladors\nPuff ,era un drac màgic\nby Mary Ayza\n2 dimarts el drac més guapo del món\nEls dracsPeng Ding 2.\nDracs catalans• El drac és un personatge de les llegendes i contes, sempre hi ha un drac malvat i dolent. 3.\nA vegades fan por!!! 4.\nPerò el cavaller Jordi sempre matael drac amb una espasa o una llança. 5.\nPodem trobar escultures d’en Jordi i el drac. 6.\nO... Podem trobar-los en façanes de cases 7.\nFaçanes i dracs de formes diferents 8.\nDracs que son fonts 9.\nTambé hi ha dracs a les festes 10.\nI correfocs, diables... 11.\nELS DRACS XINESOS en canvi... 12.\n• Els dracs xinesos son bons i porten bona sort.• Els dracs xinesos protegeixen els humans.• L’any 2012 segons el calendari xines, és l’any del drac.• Jo vaig néixer a l’any 2000 que també era l’any del drac. 13.\nEl drac simbolitza el yang (masculí) iestà relacionat amb el temps, sembla que propicia la pluja i laigua. 14.\nEls dracs, es posen a les cases, per donar sort. 15.\nI als jardins... 16.\nA la meva escola de la xina hi ha un drac com aquest. A la boca te un ou. L’ estàtua fa uns 40cm 17.\nTots els pares esperen que el seus fillssiguin tan llestos com un drac . ( 望子成龍 , és a dir que tinguin tan d’èxit i poder com un drac. 18.\nTambé surten els dracs a les festes i es llencen focs artificials. 19.\nEstan plens de colors!!! 20.\nEl drac de tant en tant a orient s’usa com a símbol nacional de la Xina 21.\nEspero que us hagi agradat, Ja que elsxinesos som els qui vam portar els dracs aCatalunya. ADEU !!! Recommended\nJa som grans p3 curs 15 16


Ens mengem la mona de Pasqua - Joviat\nL’últim dia de la Setmana de la Salut l’hem començat d’una manera ben dolça: preparant i menjant-nos la mona de Pasqua.\nEls altres anys fèiem una mona en grups de 4 o 5 infants i hi posàvem mantega, melmelada i Nutella, però enguany, degut a les restriccions del Departament de Salut pel tema covid, ens hem hagut de saltar alguns passos. Però no penseu que no haguem gaudit, aquesta vegada! Cadascú ha tingut la seva pròpia mona individual, i hi ha posat un ou de xocolata al damunt. I posteriorment l’hem decorat amb un plomall de color. Sabeu quina ha estat la part positiva? Doncs que no ens hem hagut d’esperar tanta estona per poder–nos-la menjar!\nA partir d’aquí només ens resta desitjar-vos que passeu unes bones vacances de Setmana Santa. Gaudiu dels paisatges i de la temperatura de la primavera, de les mones de Pasqua que us portin els vostres padrins, de la companyia de la vostra família i de tot allò que us faci ser una mica més feliços.\nEns veiem el dimarts dia 6 d’abril amb moltes forces per començar el tercer trimestre!


L'Ajuntament de Sueca, a través de la Regidoria de Comerç, va celebrar ahir a la vesprada l'acte de lliurament de premis de les diferents iniciatives i concursos que ha dut a terme durant les passades festes nadalenques, juntament amb l'associació comercial local Arrima't, per a promocionar i incentivar les compres en els negocis de la ciutat. La sala d'actes de la Casa de la Cultura va acollir este lliurament de premis i agraïments en forma de targetes regal que únicament podran utilitzar-se en els 80 comerços de Sueca que van participar en la passada II Mostra d'Aparadors Nadalencs.\nL'alcalde de Sueca, Dimas Vázquez, i el regidor de Cultura, Vladimir Micó, van ser els encarregats d'entregar les targetes junt a un díptic informatiu en el qual s'inclouen tots els negocis en els quals podran utilitzar-se. La regidora de Comerç, Manoli Egea, i el president de l'associació Arrima't, Tony Landete, no van poder acudir finalment a l'acte per problemes de salut. “Hui hem volgut realitzar este lliurament de premis en forma de targetes per a, a més d'agrair a la ciutadania el gest de realitzar les seues compres per Nadal en el comerç local, afavorir també que tots estos diners que es lliuren ara es queden a la ciutat i servisquen per a incentivar les compres en els nostres negocis en una època de l'any menys favorable després de les despeses nadalenques”, ha assenyalat Dimas Vázquez.\nEn primer lloc, es van entregar els premis de 50 euros cadascun als 5 xiquets afortunats en el sorteig de les cartes al Pare Noel. A continuació, es van entregar els premis corresponents al Concurs de Decoració Nadalenca d'Habitatges: -en el cas de Balcons, el guanyador del primer premi va obtindre una targeta de 500 euros, i el segon premi, de 175 euros; -en la categoria de Façanes, el primer premi va ser de 500 euros i el segon es va emportar 175 euros; -pel que respecta a Finestres, la guanyadora va aconseguir un premi de 400 euros i el segon premi va obtindre 100 euros; -finalment, en la categoria d'Habitatge Unifamiliar, el primer premi va obtindre 700 euros i el segon 250.\nPel que fa a la iniciativa de la Piràmide Comercial, organitzada per Arrima't amb la col·laboració de la Regidoria de Comerç, que enguany celebrava la seua onzena edició amb nou format, les 10 persones guanyadores gràcies a la seua targeta rasca-rasca van aconseguir un premi de 100 euros cadascuna.\nFinalment, l'alcalde i el regidor de Cultura, en nom de la Regidoria de Comerç, van entregar una targeta de 100 euros a cadascun dels 80 negocis participants en la II Mostra d'Aparadors Nadalencs, en forma d'agraïment per la seua col·laboració. Les targetes entregades podran ser utilitzades únicament fins al 28 de febrer.


Cóndor : COLECCIÓN BARCELONA\nLa col·lecció Barcelona s’inspira en els carrers, en les places, en els monuments i en els racons de Barcelona. La proximitat del nostre mar Mediterrani ens refresca i ens dóna una llum única que es barreja amb els colors de l’aigua i la sorra.\nPassejant pels carrers, aturant-nos a les places, els nens corren, salten i juguen, com en els records de la nostra infància. L’estiu és festa, és llum, és color, és carrer, sortir, voltar, lluir, mirar… Per això els infants són més alegres i gaudeixen amb els seus jocs, a les platges, als parcs, al patis...\nTot és una explosió de frescor i de color. Cóndor presenta la línia “Jardí”, una línia fresca per gaudir del matí; la línia “Eixample”, que reflecteix les passejades de tarda pels carrers, i la línia “Festa Major”, per a les nits de festa.


Dos finalistes més a la Seu\nESLÀLOM COPA DEL MÓN\nJoan Crespo i David Llorente acaben sisè i novè, respectivament, en el K1, a l’última jornada al Parc del Segre || A Núria Vilarrubla se li escapa la final i acaba catorzena al rànquing\nLa urgellenca Núria Vilarrubla, durant la seua participació ahir a les semifinals de canoa al Canal Olímpic de la Seu.\nLa tercera i última jornada de la final de la Copa del Món de Canoa Eslàlom, a la Seu d’Urgell, va aportar dos nous finalistes per a la selecció espanyola de piragüisme, que havia classificat sis palistes per a les semifinals de les dos proves que es disputaven ahir, entre elles la urgellenca Núria Vilarrubla, que es va quedar sense el premi de la final. Cap de les tres palistes de la selecció no va poder lluitar per les medalles en el C1.\nNúria Vilarrubla, del Cadí CK, va fer una molt bona baixada, però al sortir d’una de les portes de remuntador del final de recorregut, no va calcular bé la trajectòria per anar a la següent porta. Va acabar firmant un temps de 136,50 segons, la qual cosa la va relegar al lloc 23 i només les deu millors passaven a la final. Amb aquest resultat se situa al catorzè lloc del rànquing de la Copa del Món, amb 153 punts.\nL’objectiu immediat de Núria Vilarrubla és fer un bon resultat al Mundial que es disputarà a finals de setembre a Rio de Janeiro on, va explicar, va “amb moltes ganes, ja que serà la meua primera vegada allà i tinc clar que estic en un bon moment de forma, que estem treballant bé i amb possibilitats de podi. Som conscients –va afegir– que tenim rivals molt forts, com Jessica Fox, que ha demostrat una gran contundència, remant a un nivell excel·lent”.\nQuant a la resta de piragüistes de la selecció, Miren Lezkano, de l’At. Sant Sebastià, es va quedar a prop de la final a l’acabar al catorzè lloc, la qual cosa la porta al lloc disset del rànquing i Klara Olazabal, del Santiagotarrak, va acabar al lloc 30.\nLa medalla d’or va ser per a la gran favorita, l’australiana Jessica Fox, que va fer un temps de 111,14 segons. La plata va ser per a la britànica Mallory Franklin i el bronze per a l’austríaca Nadine Weratsching.\nPel que fa a la classificació final de la Copa del Món, el primer lloc ha estat per a Jessica Fox, seguida de Mallory Franklin i l’austríaca Viktoria Wolffhardt.\nQuant al caiac masculí, es van ficar a la final dos dels tres piragüistes de la selecció espanyola que havien aconseguit passar a semifinals, Joan Crespo i David Llorente. Samuel Hernanz, de l’At. Sant Sebastià, no va passar el tall i no va poder lluitar per les medalles i va acabar al lloc 29 del rànquing.\nJoan Crespo, del Santiagotarrak, que també resideix a la Seu d’Urgell, es va quedar a prop del podi, ja que va finalitzar a la sisena posició, amb 95,93 segons, la qual cosa el situa al lloc 22 del rànquing. David Llorente, del Club Río Eresma, va acabar la final a la novena posició i tanca la Copa del Món al lloc 27 del rànquing.\nLa medalla d’or va ser per a l’italià Giovanni de Gennaro, la plata per a l’australià Lucien Delfour i el bronze per al txec Jiri Prskavec. Jiri és també el guanyador de la classificació final de la Copa del Món en K1, seguit del francès Mathieu Biazizzo i del també txec Vit Prindis.


CENTRE EXCURSIONISTA SANT BOI » Centre Excursionista Sant Boi. Excursionisme, escalada, alpinisme, esquí de muntanya, barrancs, espeleo, orientació, trail, sortides familiars i molt més. » 14 de Maig. Curs d’Escalada en Roca Nivell 1\n14 de Maig. Curs d’Escalada en Roca Nivell 1\n¿Vols aprendre a escalar amb seguretat? ¿Estás interessat/ada en aquest esport vertical ?\nEls propers dies 14, 16, 23 i 25 de maig i 1 de juny, el Centre Excursionista Sant Boi durà a terme un curs de primer nivell d’escalada en roca. Aquest curs va adreçat exclusivament als socis i sòcies del CESBoi, més grans de 18 anys, que estiguin en possessió de la llicència federativa C o superior i te un cost zero per als participants, totalment subvencionat per la nostra entitat.\nEl curs anirà a càrrec de Cèsar Martínez Isert, membre de l’ECAM.\nL’objectiu del curs és dotar totes les persones que hi participin dels coneixements necessaris per poder desenvolupar, amb total seguretat i autonomia, una activitat esportiva de risc com és l’escalada. El programa s’ha el·laborat seguint els criteris previstos per l’ECAM per a un curs d’escalada d’aquest nivell.\nEl temari de les matèries que s’impartiran és el següent:\n5- Tècniques d’autorescat.\nMaterial necessari: Roba cómoda – arnès – 1 mosquetò seguretat HMS – 2 mosquetons seguretas no HMS – 2 cintes cosides (60 i 120 cmts) – aparell de fre (tipus reverso) – peus de gat – casc.\nDimarts, 14. A les 19:30, a l’aula 4 de can Massallera, presentació del curs d’Escalada en Roca, nivell I i sessió teòrica.\nDijous, 16. A les 19:30, al gimnàs de l’escola Massallera, primera sessió teòrico-pràctica del curs d’escalada.\nDijous, 23. A les 19:30, al gimnàs de l’escola Massallera, segona sessió teòrico-pràctica del curs d’escalada.\nDissabte, 25 i dissabte, 1 de juny. Sortides pràctiques del curs d’escalada a la zona de Collbató Exclusivament per a les persones que hagin participat de les sessions prèvies del curs.\nLa presentació i xerrada sobre material es fara a l’aula 4 de Can Massallera.\nLes sessions teòriques-pràctiques es faran al gimnàs de Can Massallera\nLes sortides pràctiques es faran a Montserrat (Collbató)\nPer apuntar-se al curs heu d’omplir el següent formulari: https://forms.gle/EEkSkU4oboNMuNUz8


Les borses moderen les pèrdues el dia que venç el termini del segon rescat grec\nL'Ibex 35 ha tancat amb un descens del 0,78%, molt lluny del 4,5% que va perdre ahir, dilluns\nRedacció 30/06/2015 - 18.12 Actualitzat 30/06/2015 - 18.35\nLa Borsa de Frankfurt baixa lleugerament en l'obertura\nEl dia que s'acaba el termini perquè Grècia renovi el pla de rescat i pagui a l'FMI el deute, i després de la tensió de dilluns, les borses han començat la jornada amb pèrdues moderades. Durant tota la sessió hi ha hagut calma relativa i les pèrdues han estat moderats.\nL'Ibex 35 ha acabat la sessió amb un retrocés del 0,78%, molt lluny del 4,5% que va perdre dilluns i per sota dels 10.800 punts. Sacyr ha estat el valor amb els millors resultats amb un repunt de l'1,4%, seguit d'Aena amb unn 1,3% i Gamesa amb l'1,2%). D'altra banda, ArcelorMittal ha estat l'empresa que més ha caigut amb un retrocés del 3%, seguit d'OHL amb un 2,3%, Acerinox amb un 2,2% i Telefónica i Abertis amb l'1,5% negatiu.\nLa Borsa de París ha tancat amb unes pèrdues de l'1,63%, Londres amb un 1,50% negatiu. Frankfurt amb un 1,25% i la Borsa de Milà ha baixat un 0,48%.\nTot això després que Grècia hagi demanat un tercer rescat de 29.100 milions d'euros, proposta rebutjada per Alemanya, i que Atenes hagi anunciat que no retornarà a l'FMI el préstec de 1.600 milions d'euros que tenia pendent.\nWall Street ha obert amb guanys i poca estona després de l'obertura el Dow Jones d'Industrials, el seu principal indicador, pujava un 0,35%, dsprés de les pèrdues del dia anterior.\nLes borses asiàtiques ja han tancat amb una dinàmica de pujades. El Nikkei de Tòquio ha acabat la jornada amb una pujada del 0,63%.\nPel que fa al mercat del deute, la prima de risc dels països perifèrics ha continuat oscil·lant. L'espanyola va acabar dilluns en els 158 punts. Aquest dimarts ha pujat fins els 165 punts, però a poca estona del tancament baiava fins els 154 punts.\nL'euro es manté per sota del dòlar, amb 12 centaus, i el barril de Brent, el de referència a Europa, és a un preu semblant a ahir: es paga al voltant dels 62 dòlars.


ONCE Catalunya homenatja els seus 349 voluntaris - ONCE Noticias de Catalunya\nEn el marc del Dia Internacional del Voluntariat, que es commemorà el 5 de desembre, el Grup Social ONCE va voler fer un reconeixement especial als seus 349 voluntaris en actiu a Catalunya, la tasca dels quals és essencial sempre i especialment durant l'actual crisi sanitària. I igualment, a la resta de voluntaris i voluntàries que posen el seu esforç per fer una ciutadania millor.\nEs va fer un acte d'agraïment que es va poder seguir-se a través del canal de YouTube d'ONCE.\nAmb el clam de "¡Gràcies per ser-hi!", des de les tres àrees de Grup, ONCE, Fundació ONCE i Ilunion, es va enaltir, un any més, l'acció de totes aquestes persones que, de forma desinteressada, mostren, dia a dia, el seu suport i ajuda a les persones amb discapacitat. També es va reconèixer que aquesta tasca està sent d'especial importància durant la crisi del coronavirus en tasques tan bàsiques com la compra d'aliments, l'adquisició de fàrmacs o la gestió amb entitats bancàries o administratives.\nEn el transcurs de l'acte, algunes d'aquestes persones solidàries es van convertir en els protagonistes de la jornada, en representació de totes les dones i homes implicats en l'actualitat en aquest voluntariat.\nA Barcelona, Enric Botí, delegat territorial de l’ONCE a Catalunya, i David Bernardo, president del Consell Territorial, van lliurar una placa a Joaquim Artal, de L’Hospitalet de Llobregat, en representació de tots els voluntaris de Barcelona, Lleida i Girona. Van estar acompanyats per Anaïs García, cap de la Unitat d’Autonomia Personal i Accés a la informació, i Ana Zanfaño, coordinadora de Voluntariat.\nA Reus, Arantxa Vallespi, directora de l’agència de l’ONCE a Reus i Rafaela Pérez, vicepresidenta del Consell Territorial de l’ONCE Catalunya, van fer a mans la placa de reconeixement a Antonio Marín, en representació de la labor de tots els voluntaris de les comarques de Tarragona.\nEl reconeixement als voluntaris va estar també present en el cupó de l'ONCE del 5 de desembre. Cinc milions i mig de cupons van difondre la frase 'Fes voluntariat, té cura del món'. Així, el Grup Social ONCE donà les gràcies a totes aquelles persones que de forma altruista dediquen part del seu temps als altres i, especialment, a les persones amb discapacitat.\nEls que vulguin col·laborar o tenir més informació sobre Voluntariat ONCE poden fer-ho mitjançant el correu electrònic voluntariadocatalunya@once.es; telefònicament al 93 238 10 24, contactant amb el centre ONCE més proper o a la web www.once.es/Comprometidos/voluntariado.\nEls programes que es desenvolupen des de l’ONCE són: acompanyament, accés a la informació, esportiu, cultural i recreatiu. A més, a través del voluntariat internacional l’ONCE dona suport a persones amb dificultats en altres llocs del món.


El Karate i l’autogestió, plantar-se davant la burocràcia | elCugatenc\nEl Karate i l’autogestió, plantar-se davant la burocràcia\nFoto: Club Karate\nTot i que la tenen marcada per conveni, no la volen. El Club Karate ha decidit no agafar la subvenció de 2.700 euros que té pactada amb l’Ajuntment. “Ja ho vam parlar l’any passat i aquesta temporada ho vam fer oficial a l’octubre”, explica la seva presidenta, Lourdes Llorente. No rebre diners de l’erari públic, diu, no els ha suposat cap daltabaix. L’activitat bàsica del club segueix i, tot i que és cert que “amb més diners pots fer més coses”, el treball voluntari dels seus integrants continua sent bàsic. De fet, explica la seva presidenta, la subvenció era força absurda perquè implicava molta burocràcia per acabar tornant els diners al mateix consistori quan es decidien per fer campus ja que les entitats només gaudeixen de gratuïtat de les instal·lacions esportives durant el curs escolar.\nAixò porta lligat el debat que va haver al darrer Ple municipal de la mà d’una moció d’ERC-MES que pretenia estendre aquest sistema a tot l’any. El govern s’hi va posar en contra vinculant la gratuïtat al programa Ethics 4 Sports. “Som pocs els clubs que no hi som però aquest no és motiu per determinar qui té accés gratuït o no a una instal·lació”, enraona Llorente, “la carta ètica és un projecte interessant si jo vull fer-lo i em donen l’opció de canviar-lo però no s’ha de forçar que hi sigui ja que la majoria d’entitats ja tenen codi ètic propi”. Finalment, la proposta del govern va tirar endavant amb el vot favorable de PDECAT-Demòcrates i PSC i les abstencions de Ciutadans i PP.\nEl club es va decidir per renunciar a la subvenció per un cúmul de situacions. En primer lloc hi ha la proposta i convicció d’autogestionar-se, de dependre el mínim possible d’actors externs a l’entitat. De fet, diu Llorente, els integrants del Karate sentien manca de suport institucional ja que mentre altres entitats gaudien de la presència de polítics en els seus actes així com rebudes oficials a l’Ajuntament, a ells amb una mica de sort els feien cas amb una fotografia a les xarxes socials. “Tenim la sensació que tot el que demanem triguem cinc anys a aconseguir-ho”, explica posant com a exemple la ventilació de la sala o la possibilitat de portar un nou tatami.\nEn segon, el canvi del sistema de relació amb les entitats ha estat clau. “Abans hi havia una borsa de subvencions a la qual accedíem els clubs amb les nostres propostes”, explica Llorente, “el nou sistema és més complex de cara a presentar la sol·licitud i, a més, està muntat d’una manera que ens deixa sense conveni just en les eleccions municipals del 2019”. Davant això, també van creure oportú prioritzar els diners per a altres necessitats. Els membres del Karate van considerar que l’Ajuntament hauria de prioritzar despeses socials i vam proposar al govern destinar els diners del seu conveni per a serveis socials. Si bé, la burocràcia ho ha impedint, acabant repartint-se els 2.700 euros entre la resta d’entitats esportives amb conveni.\nEnmig de tot plegat, el club tenia la necessitat de fer una aturada després de molts anys d’activitats i tornejos intensos. D’una banda, implicaven molt esforç. D’altra, es corria el risc d’entrar en una inèrcia que fes perdre qualitat a les activitats. És el conjunt de totes aquestes situacions que els va fer canviar de parer. Des de la renúncia de Ramon Piqué la seva presidenta és regidora de la CUP-PC i, diu, això no ha canviat res. De fet, des que ha entrat la relació amb l’Ajuntament s’ha distanciat i, assegura, fa un esforç per separar ambdós càrrecs i saber quan representa a qui.\nSis clubs per al primer campus i colònies multientitats esportives\nLes entitats impulsores reivindiquen la creació de xarxa davant la possibilitat d’un esport escolar de la mà dels clubs.\nJunior FC, del pati d’una casa a referent esportiu\nEl club ha estat reconegut amb la Medalla d’Honor de la ciutat després de 100 anys d’història que el van traslladar dels seus orígens a Sarrià fins a l’actual seu santcugatenca, on l’hoquei herba s’ha consolidat com a esport principal.


El problema dels processadors d'Intel: a qui afecta, a qui no i com solucionar-ho - CompsaOnline, Serveis Informatics\nHome/Novetats Hardware/El problema dels processadors d’Intel: a qui afecta, a qui no i com solucionar-ho\nEl problema, que surt a la llum pública ara, i el conjunt de pegats que tractaran de solucionar-ho ha estat denominat com KAISER (KernelAddress Isolation to have Side-*channelsEfficiently Removed). Aquests pegats destinats inicialment a Linux van ser ja perfilats tant en un estudi de la Universitat de Tecnologia en Graz, Àustria (PDF) com en una recerca de l’enginyer Anders Fogh, que va descriure els problemes de la «execució especulativa» utilitzada per Intel en els seus processadors. Ell mateix confessava al final d’aquell estudi que en publicar-ho se sentia «com si hagués obert la caixa de Pandora». Lamentablement sembla que ha estat així.\nActualització: Pel que sembla els investigadors han descobert que hi ha dos bugs, on un d’aquests és el que estaria afectant als processadors ARM i d’AMD, pel qual no existiria un pegat ja que requeriria canviar tota l’arquitectura. Ara mateix Intel i algunes companyies tecnològiques han sortit a oferir declaracions amb l’objectiu d’alertar als seus usuaris.»\nLes dades que tenim revelen que el problema és massiu i afecta a tots els processadors d’Intel de la «era contemporània». Alguns parlen que estarien afectats tots els microprocessadors d’Intel des de fa una dècada, encara que Intel no ha publicat cap tipus de llista amb els processadors o famílies de processadors afectats.\nSembla, això sí, que estan afectats «solament» els processadors de 64 bits, estant els de 32 bits —més antics, però molts d’ells encara en ús— a resguard del problema.\nEn un correu enviat a la llista del kernel Linux els responsables d’AMD explicaven que els seus processadors no estaven afectats pel problema, i un dels seus enginyers, Tom Lendacky, destacava que «la microarquitectura d’AMD no permet referències a memòria, incloent referències especulatives, que permeten accedir a dades amb alts privilegis quan s’executen en una manera menys privilegiada quan aquest accés resultaria en una fallada de pàgina»\nS’espera que tant Microsoft com Apple publiquin al més aviat possible els pegats per corregir el problema. En el cas de Microsoft aquesta actualització podria arribar dimarts que ve (cada setmana es produeix el ja cèlebre «Patch Tuesday»), i\nAquestes actualitzacions també afectaran a les grans plataformes Cloud Computing: Microsoft ja ha emès un comunicat avisant que el proper 10 de gener hi haurà corts del servei per a operacions de «manteniment», i el mateix ha fet Amazon, que té previst aquest mateix procés bastant abans, el proper 5 de gener.\nLa raó principal de l’antic comportament Linux de mapear la memòria del nucli en les mateixes taules de pàgines que la memòria d’usuari és perquè quan el codi de l’usuari desencadena una trucada, una fallada o una interrupció del sistema, no sigui necessari canviar el disseny de la memòria virtual del procés en execució. ja que no és necessari canviar el disseny de la memòria virtual, tampoc és necessari netejar les cachés de CPU altament sensibles al rendiment que depenen d’aquest disseny, principalment el TLB (Translation LookasideBuffer). Amb els canvis ja integrats que fan que les taules de pàgina es divideixin, és necessari que el kernel netegi aquestes cachés cada vegada que el kernel comenci a executar-se i cada vegada que el codi d’usuari reprengui l’execució. Per a algunes càrregues de treball, la pèrdua total efectiva del TLB en cada trucada de sistema porta a ralentitzacions molt visibles: @grsecurity va mesurar un cas senzill en el qual Linux «du -s» va sofrir una ralentització del 50% en una CPU AMD recent.\nEn proves addicionals realitzades en Phoronixels responsables d’aquest mitjà van comprovar com efectivament la baixada de rendiment és significativa en diversos àmbits. Van aclarir com els processadors d’Intel amb PCID (Process-Context IDentifiers) probablement «sofreixin menys» amb aquests pegats i també com tot i que en diverses proves (però no totes) el rendiment baixava, sembla que en jocs aquest rendiment no es veu especialment afectat.\nNotícia original Xataka | «El problemón de los procesadores de Intel: a quién afecta, a quién no y cómo solucionarlo»


Els verbs de canvi d'estat en català: la participació en l'alternança causativa\nEste documento está disponible también en : http://hdl.handle.net/10550/48451\nL’article analitza, en primer lloc, la participació dels diferents tipus de verbs de canvi d’estat del català en l’alternança causativa: la possibilitat d’un verb de tenir un oes transitiu i un d’intransitiu, amb la particularitat que l’argument objecte en el primer alternant passa a ser subjecte en el segon (v. (i) En Joan va rompre la finestra, (ii) La finestra es va rompre). L’anàlisi ens permetrà comprovar que la generalització que fa Alexiadou (2006) respecte del funcionament dels verbs de causa externa no se segueix en català. Pel que fa als verbs de canvi de causa interna, els quals no havien estat estudiats en català, veiem que el seu comportament és poc uniforme i que n’hi ha que permeten l’alternança, contra el que s’ha indicat tradicionalment. Finalment, respecte dels verbs de causa inespecificada comprovem que presenten restriccions semàntiques pel que fa als elements que p... [Leer más...]\nL’article analitza, en primer lloc, la participació dels diferents tipus de verbs de canvi d’estat del català en l’alternança causativa: la possibilitat d’un verb de tenir un oes transitiu i un d’intransitiu, amb la particularitat que l’argument objecte en el primer alternant passa a ser subjecte en el segon (v. (i) En Joan va rompre la finestra, (ii) La finestra es va rompre). L’anàlisi ens permetrà comprovar que la generalització que fa Alexiadou (2006) respecte del funcionament dels verbs de causa externa no se segueix en català. Pel que fa als verbs de canvi de causa interna, els quals no havien estat estudiats en català, veiem que el seu comportament és poc uniforme i que n’hi ha que permeten l’alternança, contra el que s’ha indicat tradicionalment. Finalment, respecte dels verbs de causa inespecificada comprovem que presenten restriccions semàntiques pel que fa als elements que poden aparèixer com a subjecte en la variant intransitiva.També mostrem que el test usat tradicionalment per mostrar que els verbs de canvi d’estat tenen un component de causa en la seva estructura lexicosemàntica (l’acceptabilitat d’un adjunt per si sol) no funciona en català. Finalment, analitzem la incorporació del clític "se" en la variant intransitiva de l’alternança. Com ocorre també en altres llengües, hi ha verbs que l’incorporen obligatòriament, d’altres que no l’incorporen mai i d’altres encara que l’incorporen optativament.\nAbrines Llabrés, Bartomeu. Els verbs de canvi d'estat en català: la participació en l'alternança causativa. En: Caplletra : Revista Internacional de Filologia, 2011, No. 50: 35


[Alerta Ultra] Assenyalen diversos llocs de Palma: «Aquestes són les conilleres on s'amaguen»\n16 octubre 2019 00:39\nUn compte de Facebook a nom de Ramon Domingo i que s'identifica com a militar ha publicat aquest passat dijous a través de la xarxa social un recull de fotografies en una carpeta anomenada 'Zona roja de Palma'. Entre les quals, apareix una fotografia d'una casa privada on hi tenen una bandera estelada i una de 'Ciutat per a qui l'Habita', la seu d'Esquerra Republicana o un cartell de la fira del llibre anarquista de l'any passat.\nL'individu, que apareix amb una arma automàtica a la seva foto de portada, i que s'ha encarregat d'assenyalar aquests diversos llocs de Palma, ha apuntat: «Aquestes són les conilleres on s'amaguen ARRAM, CDR, CUP, PODEMOS, ERC, MES. Zona revolucionària, anarquista, independentista i comunista».\nPer Maryke, fa dervers d'un any\nEsto es un montaje bestial , La foto de Ramon con el arma se lo hice yo en un portaaviones en una visita que hicimos y como él muchas personas se fotografiaron con las armas expuestas bajo vigilancia de la tripulación del barco , y las tiene puesta en Facebook como cualquier otra foto y esto no le convierte en ulta ni es fanatico ni nada! Ramon Domingo tienes todo mi apoyo\nPer Republica, fa dervers d'un any\nNo será un terrorista? te armes, asenyala dianes de gent per fer por. Jo crec que si ponen detenir acusat de terrorista a una persona armada amb un pito per teiar una carretera. Aques que amenaça amb armes es un cas clar...eeeeh fiscalia...\nPer Rutger, fa dervers d'un any\nTípic dels que es pixen a les sabates sortir amb armes a les fotos... Aiii el subconscient....\nTal vegada hagués dit això cantant rap ja l'haurien detingut...\nPer Quins cap ceril·los!, fa dervers d'un any\nNo. Això és que tenen por...\nEstan acollonits de debò.\nPerò també tenim els balcons amb la bandera espanyola catalogats\nQue no hi han pensat?\nHaurien de pensar que hi ha més balcons sense senyera que amb bandera espanyola. I això és degut que com que són violents, preferim estar-ne al marge. No donar-los informació. En canvi, ells sí que ens en donen. Són quatre moixos violents. Amb armes a la mà.\nSe senten impunes i actuen com actuen\nI a aquest no el denunciaran per amenaces greus?\nPer Héctor, fa dervers d'un any\nUna escelente persona y un buen compañero , no puedo decir nada malo.\nPer Molt valent, quan sap que n li passara res, fa dervers d'un any\nCom que tenen completa impunitat, es dediquen a fer tot tipus d'animalades i d'atrocitats..\nPerò encara en hi ha que troben que tenir una policia autonòmica.és un "disparate".\nPer Lluis Segura, fa dervers d'un any\nNo ens amagam ni gens ni mica. Som i serem on cal per defensar la justícia i la llibertat davant de tota aquesta catefa de criminals.


Home i natura: un equilibri efímer\nUna reflexió sobre el paisatge en clau fotogràfica\nÉs “natural” el paisatge que ens envolta? Fins a quin punt l’home l’ha modificat? Quins elements dels què a primera vista considerem “naturals” en realitat no ho són? I a la inversa, de què és capaç la natura un cop l’home hi deixa d’actuar?\nEt proposem un joc. Volem trobar les petjades de l’home en el nostre entorn, no les més evidents, sinó aquells petits detalls que a primera vista passen inadvertits però que no serien així sense l’acció de l’home.\nT’esperem el proper diumenge dia 1 de desembre a Can Pasqual!!!! I porta una càmera!\nDe la mà de Matteo Rebuffa, fotògraf i gran apassionat del tema, et convidem a veure el nostre entorn amb uns altres ulls, els d’un nen que no dóna res per suposat, per descobrir les petites sorpreses que aquest ens amaga.\nTrobada: Diumenge 17 de novembre a les 10h a Can Pasqual\nConductors de l’activitat; Matteo Rebuffa (Fotògraf), Francesc Pasqual (Enginyer\nAgrícola i Cap de l’explotació) i Noemí Vilaseca (Enginyera Agrícola i Responsable\ndel projecte viticultural de Can Pasqual)\nDurada: aproximadament 3h\nAportació: 5€ per persona (degustació de vi inclosa)\n(Recomanem que aneu amb calçat còmode)\n"Una relació ambivalent m'uneix a la fotografia. D'una banda, com a mitjà per plasmar, de forma visceral i intuïtiva, les meves vivències personals, em permet emprendre un viatge, no sempre lineal, per conceptes abstractes però alhora tangibles, com l'absència, el record, la memòria i la mort. De l'altra, esdevé una eina indispensable per investigar sobre el llenguatge visual en relació amb l'ésser humà i el seu entorn." Matteo Rebuffa\nFotografia: Matteo Rebuffa – Disseny fulletó: Davide Caravella


TAC12 TV - Valls prioritzarà els vianants en la reordenació de l'entrada al Barri Antic per Sant Francesc\nConnectar els torrents amb la trama urbana de Valls, renovar i revitalitzar la plaça de Sant Francesc donant prioritat al vianant en un entorn que actualment presenta una elevada densitat de circulació. És la proposta de futur per a l'accés al Barri Antic per Sant Francesc.\nL’estudi l’ha realitzat el Centre de Recerca Urbana de la URV amb la participació de l’estudi d’arquitectura Eixam de Valls. A partir del mateix, el consistori vol dissenyar l’espai futur que ha de complementar la rehabilitació actual que s’està duent a terme a l’església de Sant Francesc.\nActualment s’hi estan portant a terme treballs de consolidació i reforma de les voltes i la teulada. És una primera fase dels treballs de rehabilitació, pressupostada en més de 360.000 euros, que hauria d’estar acabada a finals d’any. El consistori preveu noves reformes passada la Candela.\nEntre els treballs programats per un futur, amb uns 160.000 euros de pressupost, s’hi contempla, a banda de la creació de sortides d’emergència, la restauració del campanar, afectat per un llamp. El consistori va presentar els projectes en el marc de les jornades patrimonials que l’Institut d’Estudis Vallencs dedica a aquest edifici catalogat com a bé d’interès local.\nMés en aquesta secció: « La Mare de Déu del Roser surt al carrer a Valls El CB Valls vol tornar al camí del triomf a casa »


Dorian tanca la gira 'Diez años en un día' al Trui Teatre de Palma\nMés música, xerrades, teatre, presentacions de llibre, documentals, exposicions i altres activitats. Explicau-nos les vostres propostes a info@arabalears.cam\n12 min. 14/12/2016 19:30\nDorian / Música\nTrui Teatre (camí de Son Rapinya, 29. Palma) / A les 22 h\n540x306 Dorian. Dorian.\nDorian és una de les bandes catalanes més fàcilment recognoscibles per la seva concepció del rock amb tints ‘indies’ i alguna llicència pròpia de la música electrònica. Ja compliren una dècada de carrera i han decidit resumir-la a ‘Diez años en un día’, un nou treball en què es troben els èxits de sempre però amb una nova visió. Una de les senyes d’identitat del grup és la gran qualitat dels seus vídeos musicals, com el del tema principal del darrer disc. A Palma ofereixen el darrer concert de la gira que arrancà el 22 d’abril de 2015 a Texcoco (Mèxic).\n‘Les tribulacions de Virgínia’ / Teatre\nTeatre Principal (Riera, 2 A. Palma) / A les 20 h\n540x306 ‘Les tribulacions de Virgínia’. ‘Les tribulacions de Virgínia’.\n‘Les tribulacions de Virgínia’, espectacle mític en gira des de fa més de 10 anys, és teatre d'objectes que està entre la barraca de fira i el circ. Una experiència màgica per a l'espectador que entrarà en un envelat circular, on hi haurà unes grades per a 50 persones, una petita pista i, al fons, una gran màquina que es transfigura al llarg de l'espectacle i on desfilaran ninots, autòmats animats per politges i pedals, jueguetes mecàniques i màquines inspirades en experiments de causa-efecte. Narra la història de Valentí i la seva particular vida d'amors i de desamors. Un espectacle delicat, màgic i transformador.\n'A Christmas Carol-Un conte de Nadal' / Musical\nAuditòrium (passeig Marítim, 18. Palma) / A les 18 h\n540x306 'A Christmas Carol-Un conte de Nadal'. 'A Christmas Carol-Un conte de Nadal'.\nEl prestamista Ebenezer Scrooge és visitat per tres fantasmes: un del passat, un del present i un del futur. Intenten fer-li veure els errors del passat i les conseqüències en el futur.\nOrquestra Simfònica de les Illes Balears / Música\nAuditòrium (passeig Marítim, 18. Palma) / A les 20.00 h\n540x306 Elias Grandy. Elias Grandy.\nL’Orquestra Simfònica de les Illes Balears ofereix el quart concert de la temporada 2016-17. En aquesta ocasió estarà dirigida per Elias Grandy i acompanyada al piano per Iván Martín. El programa que interpretarà és ‘Obertura dramàtica’ d’Antoni Mairata; ‘Concert núm. 3 per a piano’, de Ludwig van Beethoven, i ‘L’ocell de foc’, d’Igor Stravinsky.\n‘Les arrels paganes de les festes de Nadal’ / Xerrada\nTeatre Mar i Terra (carrer de Sant Magí, 89. Santa Catalina. Palma) / A les 20 h\n540x306 ‘Les arrels paganes de les festes de Nadal’. ‘Les arrels paganes de les festes de Nadal’.\nConferència a càrrec d’Antoni Janer Torrens. El cristianisme es va apropiar de moltes festes paganes quan al segle IV dC es convertí en la religió oficial de l’imperi romà. A l’antiga Roma el 25 de desembre se celebrava una festivitat solar dedicada al déu Mitra. El cant de la Sibil·la és una altra tradició relacionada amb el món clàssic. D’altra banda, la iconografia nadalenca és molt qüestionada: no se sap realment si els Reis Mags eren tres, si Jesús va néixer en un estable o si va passar de veres l’episodi dels Sants Innocents. La xerrada intenta contextualitzar tots aquests elements del Nadal.\n‘Manual per a dones de fer feines’ / Tertúlia narrativa\nLlibreria Lluna (General Riera, 68. Palma) / A les 19 h\n540x306 ‘Manual per a dones de fer feines’. ‘Manual per a dones de fer feines’.\nTertúlia de narrativa sobre ‘Manual per a dones de fer feines’ de Lucía Berlín, conduïda per Rosa Bonnín. ‘Manual per a dones de fer feines’ és una tria dels millors contes de Lucia Berlin. Els relats, sempre autobiogràfics, constitueixen un retrat de les angoixes de l'autora, que va tenir una vida convulsa i complicada, i que es descrivia a ella mateixa com a "alcohòlica, neuròtica i fràgil". Cada conte és una mirada lúcida sobre la fragilitat humana, i tots ells destil·len una comprensió fondíssima del caràcter femení.\n‘Poema de Nadal’ / IV Tardor poètica\nInstitució Pública Antoni M. Alcover (carrer del Pare Andreu Fernández, 12. Manacor) / A les 20 h\n540x306 'Polissonia' 'Polissonia'\nPoema de Nadal de Josep Maria Segarra amb Joan Gomila i música de Polissonia. Aparegut l’any 1931, amb una clara vena narrativa i un to d’inspiració popular que es fonen en un dels registres més característics de la poesia de Segarra. El ‘Poema de Nadal’ és una invitació a l’home atrafegat dels nostres dies a viure les festes de Nadal des de la pausa i la contemplació del pessebre, metàfora del paisatge idealitzat, des dels ulls i el cor d’un infant.\n‘Passió, mort i resurrecció de Manel García’ / Presentació de llibre\nEmbat Llibres (passatge Joan XXIII, s/n. Palma) / A les 19 h\n540x306 ‘Passió, mort i resurrecció de Manel García’. ‘Passió, mort i resurrecció de Manel García’.\nPresentació de la novel·la ‘Passió, mort i resurrecció de Manel García’. Hi intervindran Antoni Vives, l’autor; Damià Pons, catedràtic de Filologia Catalana de la UIB, i Antoni Noguera, tinent de batle d’Urbanisme de l’Ajuntament de Palma. Manel Garcia és un comercial del sector de l’automòbil que passa per una situació vital complicada: ha de tenir contenta la seva amant –una prostituta dominicana– i, al mateix temps, conservar els vincles familiars (ja febles) amb la seva dona i els seus dos fills, amb els seus germans i germanes, i sobretot amb el seu pare, que s’esforça a exercir el paper de patriarca familiar. Manel té la sensació de viure una vida falsa. El suïcidi d’un amic íntim és el tret que engega una fugida cap endavant i determina una opció vital arriscada. Pagarà un preu molt alt. Un dia, Manel apareix mort. Una periodista jove investigarà la seva mort i recorrerà una Barcelona molt diferent de la que transitava antigament el Manel.\n‘Juárez. Retrat del món d’un fòssil vivent’ / Documental\nCentre de Cultura Sa Nostra (Consitució, 12. Palma) / A les 20.30 h\n540x306 ‘Juárez. Retrat del món d’un fòssil vivent’. ‘Juárez. Retrat del món d’un fòssil vivent’.\nDins el cicle de cinema d’autor de la UIB, projecció de ‘Juárez. Retrat del món d’un fòssil vivent’, de Carme Quetglas. A través dels seus fòssils (que tenen milions d'anys) i de la seva amiga, Pep Juárez és retratat, quasi sense adonar-se'n, i, d'aquesta manera, ens podem endinsar en el seu món particular. Carme Quetglas pretén exposar el món interior del personatge i amic Pep Juárez. No obstant això, Pep es nega a parlar d'ell mateix, només vol parlar de la seva professió, per la qual cosa la realitzadora decideix introduir-se en el film, fet que fa que Juárez es mostri més natural i obert. Com a resultat, el documental retrata una íntima i vertadera amistat.\n‘L’arxiduc i la pagesa’ / Documental\nClaustre de Sant Bonaventura (carrer Fra Joan Garau, 2. Llucmajor) / A les 20.30 h\n540x306 ‘L’arxiduc i la pagesa’. ‘L’arxiduc i la pagesa’.\nÉs un documental dirigit per Sílvia Ventayol el 2016 i que tracta sobre la relació entre l'Arxiduc i Catalina Homar, l'encarregada de la finca de s'Estaca de Valldemossa. Aborda la vida i les passions de l’arxiduc Lluís Salvador i acaba reflexionant sobre els reptes que es presenten en la conservació del partrimoni natural i cultural.\n‘Els Tretze de na Pola’ / Exposició\nCasal Son Tugores (Alaró) / Fins al 15 de gener\n540x306 ‘Els Tretze de na Pola’. ‘Els Tretze de na Pola’.\nEl Casal Son Tugores acull l'exposició ’Els Tretze de na Pola’, de Rafa Forteza, fruit d'una col·laboració entre l'Associació de Dimonis d'Alaró i l'artista Rafa Forteza resident a la localitat. Amb aquest títol es presenten els tretze nous vestits de la nova colla dels Dimonis d'Alaró inspirats en el misteriós Avenc de na Pola.\n'Immersió' / Exposició\nLluc Fluxà. Espai H.C. (plaça de la Cavelleria, 4. Palma) / Fins al 3 de febrer\n540x306 'Immersió'. 'Immersió'.\nLluc Fluxà. Espai H.C. presenta l'exposició 'Immersió', de Joseﬁna Pino, en la qual la mar és la protagonista. Joseﬁna Pino, nascuda a Felanitx, i de formació autodidacta, actualment viu entre Viena i l'illa de Mallorca. En aquesta mostra la mar està representada de manera agitada, regirada. En les seves aigues, s'hi troben ﬁgures, banyistes que juguen amb les onades o bé lluiten per mantenir-se surant. La mostra està formada per una sèrie de 'collages' (tècnica mixta) sobre tela, pintures i la instal·lació 'Fons Marí' (2016) a la piscina de l'Espai H.C. Els materials emprats són cartó, guix, acrílic i gravats reciclats.\n‘Ulls del temps-Eyes of time’ / Exposició\nCentre cultural Cap Vermell (carrer de l’Agulla, 50. Cala Rajada) / Fins al 30 de desembre\n540x306 ‘Ulls del temps-Eyes of time’. ‘Ulls del temps-Eyes of time’.\nEl Centre Cap Vermell acull l'exposició ‘Ulls del temps-Eyes if time. Fotografies de Tom i Cordelia Weedom. Mallorca 1956-1970’. L'exposició és un recull de 140 fotografies antigues de Mallorca, en blanc i negre, fetes pel fotògraf anglès Tom Weedon i la seva filla Cordelia, durant la seva estada a Mallorca. Moltes són inèdites, es feren entre el 1956 i el 1970, i constitueixen un valuós document històric, artístic i cultural. Els estius els passaven a Capdepera. Tom Weedon morí poc després d’arribar a Mallorca, l’any 1959, però la seva filla continuà el seu treball fins al punt de convertir-se en una de les artistes gràfiques més destacades i compromeses de la seva generació. L’exposició està organitzada per l’Arxiu del So i de la Imatge del Consell de Mallorca.\n‘Cremar les naus’ / Exposició\nAuditori Sa Màniga (carrer de Son Galta, 4. Cala Millor) / Fins al 30 de desembre\n540x306 ‘Cremar les naus’. ‘Cremar les naus’.\nHi ha una altra sortida? Un altre camí? Alguna oportunitat de sortir d’aquesta situació? Em deman si hi ha una altra opció que no sigui ‘Cremar les naus’. En un moment de tan llarga crisi, convertida ja en una situació econòmica perenne, però sobretot en una crisi de valors, de manca de responsabilitat, d’ètica, sense futur i amb un cru present... El títol de l’exposició té un origen en la lluita, en la batalla i per això també té un sentit estratègic. Avui dia fa falta un canvi de plantejament i treballar amb certa estratègia per poder sobreviure. Aquí és on ‘Cremar les naus’ agafa un significat que s’amplifica. ‘Cremar les naus’ és la pròpia pràctica artística dels artistes presents en l’exposició. Artistes les inquietuds dels quals van més enllà de formar part d’un mercat. El seu projecte i discurs com a artistes és el compromís amb la creació, amb la societat.\n‘Ming. L'imperi daurat’ / Exposició\nCaixaFòrum (plaça de Weyler, 3. Palma) / Fins al 19 de febrer\n540x306 Una de les peces que es podrà contemplar a l'exposició. Una de les peces que es podrà contemplar a l'exposició.\nArriba al CaixaFòrum, des del Museu nacional de Nanjin, aquesta exposició sobre una de les dinasties més importants de la Xina imperial, que hi governar durant més de tres segles. Al llarg dels pròxims tres mesos, les persones interessades en l'univers imperial de la Xina antiga tenen una cita amb aquest ampli mostrari format per més de 100 peces, entre articles tèxtils, de ceràmica, pintura i orfebreria, entre d'altres, i que situen el context precís per poder comprendre millor la transcendència històrica de l'art, la literatura i la cultura d'aquest període.\n‘Abstraccions’ / Exposició\n6A Galeria d’Art (carrer de la Puresa, 8. Palma)\n540x306 ‘Abstraccions’. ‘Abstraccions’.\nUn cop més 6A Galeria d’Art presenta un projecte col·lectiu entorn d'un mateix llenguatge: l’abstracció. L’obra dels artistes Lola Berenguer (Almeria, 1965), Ramon Canet (Palma, 1950), Maria Carbonero (Palma, 1956), Joan Cortés (Pollença, 1963), Pablo L. Martínez (Cuba, 1961), Fernando Pagola (Sant Sebastià, 1961) i José María Yturralde (Cuenca, 1942) dóna forma a l’exposició. Obra gràfica original, escultura i pintura conviuen per exposar un diàleg sense interferències. 6A Galeria d’Art ha confeccionat aquest projecte amb clares referències al passat i al present. No ha estat fàcil encaixar en els més de 200 metres quadrats d’espai l’obra de set artistes, comptant més d’una peça per artista en alguns dels casos, però el vincle formal entre l’obra dels set creadors ha generat un projecte del tot complet i equilibrat.\n'Trans-Estàtua' / Exposició\nEs Baluard (plaça de la Porta de Santa Catalina, 10. Palma) / Fins al 8 de gener\n540x306 L'escultura penjant 'Trajectòria' és la peça principal de l'exposició. / ISAAC BUJ L'escultura penjant 'Trajectòria' és la peça principal de l'exposició. / ISAAC BUJ\nL'exposició 'Trans-Estàtua', d’Ana Laura Aláez, està formada per 'Trajectòria' ('like gold and faceted #1'), una peça d'alumini i barra d'acer inoxidable que penja del sostre, just devora de la sala Gabinet; cinc maquetes de les peces de la sèrie 'Trajectòria', que mostren xapes doblegades i aixafades a petita escala (quatre de les quals han estat realitzades en una mida més gran per Ana Laura Aláez); i el vídeo 'Trans-Estàtua', realitzat a la mateixa sala expositiva amb la ballarina Amèlia Llop.\n'Joan Miró. Mirades a la col·lecció' / Exposició\nFundació Pilar i Joan Miró (carrer de Joan de Saridakis, 29. Palma) / Fins al 19 de març de 2017\n540x306 'Joan Miró. Mirades a la col·lecció' 'Joan Miró. Mirades a la col·lecció'\nLa nova exposició 'Joan Miró. Mirades a la col·lecció' selecciona una part important del fons de l’artista provinent de la col·lecció de la Fundació Pilar i Joan Miró a Mallorca, de col·leccions privades i del Govern de les Illes Balears. 146 obres de les dècades dels seixanta als vuitanta que ens introdueixen en l’univers creatiu de l’artista. Una mostra representativa en la qual es descobreix un Miró transgressor, més experimental que en èpoques anteriors. Una visita a l'exposició permet apreciar diferents àmbits creatius: la concepció del paisatge, l'influència de l'expressionisme americà, la proximitat a la cal·ligrafia oriental i l'ús quotidià d'objectes.\n'Antoni Vives Escudero (1859-1925) col·leccionista, arqueòleg i acadèmic' / Exposició\nMuseu de Menorca (plaça del Pla del Monestir, s/n. Palma) / Fins al 8 de gener de 2017\n540x306 'Antonio Vives Escudero' 'Antonio Vives Escudero'\nEl Museu de Menorca inaugura aquesta mostra que vol posar en valor la figura d'aquest menorquí pioner en camps com la numismàtica i la investigació històrica. El menorquí Antoni Vives Escudero va reunir una de les millors col·leccions d’objectes arqueològics i es va dedicar de manera incasable a la investigació en els àmbits de l’arqueologia i la numismàtica. Després de la seva mort, la seva vídua va cedir al Museu de Menorca part de la seva col·lecció, que contenia, entre d’altres, molts objectes procedents de Menorca, bé fruit de les seves excavacions arqueològiques a l’illa, bé gràcies a donacions o compres. En aquests col·lecció hi havia també objectes de procedència molt diversa, assíria, egípcia, grega, ceràmica xinesa, cartografia, monedes islàmiques... Peces que ens donen una visió de les inquietuds del nostre protagonista.\n‘Baltasar Porcel: Mallorca, Barcelona, el món’ / Exposició\nCaixaFòrum (plaça Weyler, 3. Palma) / Fins al 8 de gener de 2017\n540x306 Baltasar Porcel Baltasar Porcel\nUn recorregut per l’obra d’un dels escriptors mallorquins més universals: Baltasar Porcel (Andratx, 1937 - Barcelona, 2009). En aquesta exposició es presenta una visió contemporània dels grans temes de la literatura i el periodisme en una exposició de gran impacte visual: el lligam amb la terra, la pirateria i el contraban, l’emigració mallorquina a Cuba, la lluita pel poder, les entrevistes amb grans figures del segle XX i molt més. Horari: de dilluns a dissabte de 10 a 20 h, i diumenge i festius d’11 a 14 h.\nCol·lecció Yera / Exposició\nMACE (R. Narcís Puget, s/n. Dalt Vila. Eivissa) / Fins al 9 d’abril de 2017\n540x306 Col·lecció Yera Col·lecció Yera\nLa col·lecció Yera, iniciada per Mariano Yera el 1999 i dirigida per la seva filla Natalia, està centrada en la pintura espanyola contemporània de la segona meitat del segle XX. Recorre un poc més de mig segle de la història pictòrica espanyola a través d’unes cent cinquanta obres de seixanta artistes. Aquesta col·lecció és una feliç trobada entre el món de l’empresa i l’art, una necessària col·laboració que assegura la supervivènca de la creació i contribueix a fomentar el coneixement i gaudir de nous llenguatges artístics.\nDones als festivals, una assignatura pendent\nPer què la cultura no arriba a tothom?\nDiferents activitats culturals per gaudir durant la setmana


Castells Catalans: de febrer 2010\nNom del castell: Balsareny\nCoordenades: E 407256.5, N 4636243 (ED50 UTM 31N) Longitud: 01° 52' 52.6" Latitud: 41° 52' 15.0" (ETRS89 Geodèsiques)\nCom arribar-hi: accés des del mateix poble de Balsareny situat a només un quilòmetre del nucli urbà.\nLes primeres notícies documentals del castell són d’època carolíngia. El 1045 passava al seu fill Guillem, bisbe de Vic. Ramon Berenguer I’infeudà l’any 1063 als germans Bernat i Miró Riculf, però posteriorment apareix una altra família anomenada Balsareny, quan Ramon de Peguera comprà el terme del castell. Al llarg dels segles, passà per diverses famílies i actualment és possessió dels barons de Balsareny, senyors d’Alós i de Llió.\nEl castell de Balsareny és una construcció que respon al tipus de palau fortificat. El constitueix un gran edifici de planta rectangular, coronat amb merlets i amb un pati central.\nMalgrat que aquest castell ja apareix en la documentació del s. X, l’edifici actual correspon a una fortalesa gòtica del s. XIV.\nTanmateix, prestigiosos autors han destacat la possibilitat que una part d’aquesta obra fos romànica. Per exemple, alguns fragments de la muralla, especialment on hi ha la porta del castell, i de la barbacana semblen d’aquesta època.\nMés info en PDF\n+ Fotografies: CastellsCatalans/Balsareny\nVisites al castell : 93.839.6100\nNom del castell: Sallent\nCoordenades: E 408981.5, N 4630366 (ED50 UTM 31N). Longitud: 01° 54' 10.7" Latitud: 41° 49' 05.2" (ETRS89 Geodèsiques)\nCom arribar-hi: accés per una pista sense asfaltar que surt des del fons del recinte de l’empresa Iberpotash, situada al sud de Sallent.\nLa població i el terme reberen el nom del saltant o sallent del Llobregat que passava pel mig del poble. Les primeres notícies són del 955. El seu terme fou del s. XIII endavant una baronia de la mitra de Vic. El seu territori era dominat pel castell de Sallent. El municipi comprèn els nuclis de Sallent de Llobregat i Cabrianes, les caseries de Serra-sanç, Serraïma, Cornet, Sant Martí i Fucimanya i Cellers de la Serra, el llogarret de Sant Ponç i el barri de la Botjosa.\nL’església de Sant Sebastià es troba dins el recinte del castell. La seva advocació inicial era la de Sant Esteve, que passà a la de Sant Sebastià cap al s. XVI. Fou donada a la canònica de Santa Maria de l’Estany, com consta en l’acta de consagració del monestir. El 1260 passà al bisbat de Vic, juntament amb altres esglésies del terme, mitjançant una permuta amb la canònica. Al principi del s. XIX fou transformada i l’any 1936 va ser profanada i cremada. L’any 1985 s’hi dugueren a terme tasques de restauració i neteja, i una intervenció arqueològica d’urgència que posà al descobert una petita necròpolis altmedieval.\nDel castell es conserven abundants ruïnes, d’època medieval indefinida, pertanyents a les muralles, a les torres de flanqueig i a diverses estances. En un dels fragments de les muralles es fa ben patent el camí de ronda que tenia la fortalesa. Les restes d’una construcció força gran, que hi havia al costat de l’església, són de factura moderna.\n+ Fotografies: CastellsCatalans/Sallent


Ferit greu un motorista de 45 anys en un accident a Toses - Diari de Girona\nFerit greu un motorista de 45 anys en un accident a Toses\nddg/acn 26.06.2017 | 11:17\nUn home de 45 anys va resultar ferit greu al patir un accident amb la motocicleta mentre circulava per l'N-260 a l'altura de Toses (Ripollès). Segons el Servei d'Emergències Mèdiques (SEM), l'accident va tenir lloc al punt quilomètric 144 de la via al voltant de tres quarts d'una del migdia. Al lloc dels fets s'hi van desplaçar una dotació terrestre dels Bombers de la Generalitat, una ambulància efectius dels Mossos d'Esquadra i un helicòpter medicalitzat del SEM que va evacuar el motorista fins a l'Hospital Vall d'Hebron.\nPrecisament, els bombers també van haver d'actuar la nit de dissabte a diumenge en un accident de trànsit que hi va haver a Riells i Viabrea en el qual un turisme va impactar per darrere de l'altre a la via local. En aquest cas , només hi va haver dos ferits lleus i cap dels quatre ocupants dels vehicles va necessitar ser evacuat a l'hospital.


Llagostera Ràdio - El conseller d'Interior, Miquel Sàmper, diu que l'oci nocturn reobrirà "quan les dades ho permetin"\nEl conseller d'Interior, Miquel Sàmper, diu que l'oci nocturn reobrirà "quan les dades ho permetin"\nEl conseller d'Interior en funcions, Miquel Sàmper. / Foto: Mar Martí (ACN)\nArticle Anterior El 30% de la població de més de 16 anys ha rebut la primera dosi de la vacuna a Catalunya\nSegüent Article Vist per a sentència el judici contra els acusats per l'assalt mortal a casa de l'empresari de Platja d'Aro\nEl conseller d'Interior en funcions, Miquel Sàmper, ha afirmat que la reobertura de l'oci nocturn es farà "quan les dades ho permetin". "La reobertura sempre estarà supeditada a l'evolució de les dades epidemiològiques".\nTot i això, ha admès que, tot i que no té una aplicació directa, la supressió del confinament nocturn i el toc de queda "té una certa relació amb la reobertura de l'oci nocturn".\nD'altra banda, Sàmper ha demanat "prudència" a la població de cara a la nit de dissabte a diumenge amb l'aixecament del toc de queda. Sobre el dispositiu de control especial, ha dit que "hi haurà el mateix control que hi ha a totes les hores del dia" perquè les mesures es compleixin.\nSobre el dispositiu especial que s'està dissenyat juntament amb les policies locals per l'aixecament del toc de queda, Sàmper no ha donat detalls però ha apuntat que "el control és el mateix que hi haurà a les dues del migdia".\n"Tenim unes obligacions: sabem que hem de portar la mascareta obligatòriament, que hem d'estar a 1,5 metres de les persones i, demà o demà passat, sabrem si el TSJC ratifica la prohibició que les reunions siguin de més de sis persones". El que faran els cossos de seguretat, assegura Sàmper, "és preservar que aquestes mesures es compleixin".\nnotícia nacional\toci nocturn\tDepartament d'Interior\ttoc de queda\trestriccions


Descobreixen la implicació d'un transportador d'aminoàcids en la sordesa associada a l'edat | IDIBELL\nDescobreixen la implicació d'un transportador d'aminoàcids en la sordesa associada a l'edat\nEn el treball publicat s'aborda el fenotipat del model de ratolí knockout per al gen Slc7a8, generat per les unitats U730 i U731. SLC7A8 és la subunitat catalítica d'un transportador heteromérico d'aminoàcids neutres conegut com LAT2 (L-Type Amino Acid Transporter-2) que s'expressa en el túbul proximal renal, intestí prim, barrera hemotoencefálica i placenta en ratolí.\nLes proves conductuals realitzades per la U716 van permetre detectar una possible hipoacúsia, que va ser confirmada després d'un profund fenotipat auditiu realitzat per la U761. Els resultats confirmen que SLC7A8 s'expressa en l'oïda interna del ratolí i que la seva absència produeix sordesa associada amb l'edat (Age-Related Hearing Loss, ARHL), deguda al dany produït en estructures coclears tals com l’òrgan de Corti, el gangli espiral i la stria vascularis. En paral·lel, es van identificar diverses mutacions en el gen SLC7A8 en un grup de pacients amb ARHL provinents de dos pobles aïllats d'Itàlia. L'anàlisi funcional "in vitro" va revelar una disminució significativa en l'activitat de transport en les variants p.Val302Ile, p.Arg418His, p.Thr402Met i Val460Glu, donant suport a la implicació de SLC7A8 en la sordesa associada a l'edat.\nAquest treball demostra que el transportador SLC7A8 / SLC3A2 té un paper rellevant en la sordesa associada a l'edat, obrint la porta a la implicació dels transportadors d'aminoàcids en un percentatge significatiu de les sordeses genètiques no identificades.


Vilamor Apartments Alvor Portugal - Ofertes d'hotels amb els MILLORS DESCOMPTES EN LÍNIA\nUrb. Mar E Serra, Edificio Vilamor, Alvor - Portimao, Marachique, Alvor, Portugal - Veure al mapa\nMés informació sobre Vilamor Apartments\nSi el que està buscant és per un hotel ben situat a Portimao, no busqui més enllà de Vilamor Apartments. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilamor Apartments ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Vilamor Apartments es reflexa en cada habitació. balcó/terrassa, aparell de televisió, nevera, caixa forta a l'habitació, forn microones són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent camp de golf (a 3 km), piscina exterior, massatge, parc infantil, billar. Vilamor Apartments és un lloc ideal d'estada pels viatgers que busquin encant, comfort i facilitat a Portimao.\nNúmero de Identificación Fiscal: 6645/AL,6655/AL,6659/AL,6668/A


Les Escoles Vil·la Joana[modifica]\nDins de l'acció escolar de l'Ajuntament de Barcelona empresa a les primeres dècades del segle xx, el 1917 es plantejà la reforma dels ensenyaments especials, que a partir de 1920 es van instal·lar a Vil·la Joana, aprofitant els grans avantatges que des del punt de vista higienista oferia el seu entorn natural. L'any 1920, l'Ajuntament va endegar la compra de la casa a la família Miralles i va habilitar-la com a escola d'educació especial. Fou inaugurada formalment el 12 de març de 1921.\nEl projecte de les Escoles Vilajoana incloïa una part pedagògica (escola de deficients, escola de cecs i escola de persones sordmudes) i una part científica: un laboratori general d'estudis i investigacions (amb branques dedicades a l'antropologia, la psiquiatria, la psicologia, la fonologia, l'òptica i l'otorinolaringologia) que actuava com a centre director del conjunt de la institució. Les Escoles Vilajoana comptaren amb professionals de gran prestigi —com el doctor Jesús Maria Bellido i Golferichs, el psiquiatre Joan Alzina i Melis, el fonetista Pere Barnils i Giol (primer director de l'escola de sordmuts), o Joan Llongueres (responsable de l'educació musical pel ritme)— , fins al punt que es pot considerar una institució modèlica en l'àmbit dels ensenyaments especials. Es crearen, dins de l'escola, tallers de fusteria, impremta, cistelleria i fotografia, entre altres. L'escola de persones sordmudes romangué a Vil·la Joana fins al 1925; i la d'invidents, fins al 1954; de manera que a partir d'aquesta data Vil·la Joana va passar a ser, exclusivament, un centre per a persones amb discapacitats. El 1973 l'escola es va traslladar a un altre edifici de nova construcció, situat en aquell mateix entorn.\nL'actual exposició permanent de MUHBA Vil·la Joana permet conèixer la història de la mateixa casa i incorpora elements com les peces de ceràmica trobades arran de les intervencions arqueològiques dutes a terme durant les obres de 2014-2016, mostres dels paviments, dels antics murs, el celler de la masia, etc.\nUn altre apartat de l'exposició permanent fa referència a les Escoles Vil·la Joana.\nAlguns dels elements patrimonials que formen part de l'actual exposició permanent de MUHBA Vil·la Joana sónː\nDurant les obres de rehabilitació dutes a terme entre 2014 i 2015, el subsòl de Vil·la Joana va ser objecte d'una intervenció arqueològica sota la direcció d'Esther Medina Guerrero i la supervisió del Servei d'Arqueologia de l'Ajuntament de Barcelona. L'edifici, tot i el possible substrat baixmedieval (segle XV), es correspon amb un antic mas edificat el segle xvii. No obstant això, adquireix la seva fesomia actual a partir de la segona meitat del segle xix, l'època de la família Miralles. Pel que fa a les troballes més antigues localitzades, cal destacar quatre sitges amortitzades com a abocadors, que han proporcionat material ceràmic del segle xvi. La major part de les estructures i pavimentacions pertanyen a l'edifici del segle xviii. Una de les habitacions, situada al costat d'un antic cup de vi, conservava una estructura de planta poligonal, i la presència d'arrebossat a les parets permet vincular-la a la contenció de líquids. També s'ha evidenciat una mina d'aigua i un dipòsit d'aigües localitzat al costat meridional de la casa que, si es destinava a l'emmagatzematge d'aigua de pluja, es tractaria d'un aljub. Aquests elements que pertanyien a l'antic mas han estat incorporats a la nova museografia de MUHBA Vil·la Joana, així com els murs i els paviments originals del mas i de la casa dels Miralles.\n↑ «Cercador Patrimoni Arquitectònic». [Consulta: 21 desembre 2017].\n↑ 5,0 5,1 «Escola Municipal de Sords-Muts de Barcelona. Vil·la Joana: Educació a l’aire lliure». Història de l'Escola Municipal de Sords-Muts de Barcelona.. [Consulta: 3 gener 2021].\n↑ «Esta mañana a las once...» p. 3. La Vanguardia, 12-03-1921. [Consulta: 3 gener 2021].\nObtingut de «https://ca.wikipedia.org/w/index.php?title=Vil·la_Joana&oldid=28763697»\nLa pàgina va ser modificada per darrera vegada el 5 des 2021 a les 23:30.


Aquest any, colònies urbanes! | Colònies 2012\nLes colònies urbanes d'enguany han estat inoblidables!\nDesprés de missa les monitores i els monitors amb l'ajuda d'alguns joves de la parròquia han estat muntant el campament a Sant Pau on els infants dormiran alguns dies d'aquesta setmana.\nQuan han arribat els infants hem jugat a alguns jocs per tal que es coneguin millor, hem compartit el sopar que han portat de casa i hem fet els primers jocs de nit.\nPassada la primera nit, hem anat caminant fins al poble de Matadepera tot gaudint de la natura que tenim just al costat de casa.\nHem visitat les granges Lleonart i hem visitat el poble de Matadepera i la seva parròquia.\nA la tarda hem gaudit de la piscina municipal del barri del Bon Aire.\nAvui és el pirmer dia que hem estat a Barcelona, es veu molt maca des del Tibidabo!\nAl matí hem estat visitant el parc de Bombers de la Vall d'Hebron i a la tarda hem fet una visita a la Sagrada Família. Demà seguirem fent de turistes per Barcelona.


Reptes societals per millorar la vida dels ciutadans | d-LAB\nPorteu la vostra solució i participeu en els nostres reptes\nCada any, d-LAB estudia les agendes i les prioritats de les organitzacions globals, parla amb diferents nivells de govern local i nacional i reuneix els seus socis per debatre sobre els reptes de la societat dels nostres temps.\nd-LAB elabora a continuació una llista de les àrees de prioritat a partir de la qual, el nostre Comitè Consultiu selecciona els tres reptes que es llançaran el següent any natural.\nCada any d-LAB llança 3 reptes socials a través de Convocatòries per a la presentació de propostes. Cada repte rep el suport d’un grup de tres o quatre Ambaixadors.\nEl nostre Comitè Consultiu\nEl Comitè Consultiu és un grup excepcional d’experts externs que donen suport a d-LAB amb la seva experiència en els camps de la tecnologia, els negocis i l’impacte social. El Comitè Consultiu ens ajuda en la selecció dels tres reptes que es llancen cada any i també escull el guanyador de cada repte.\nDirector d’Investigació, Professor d’Emprenedoria i Sostenibilitat\nDirectora del Centre Europeu per a les Dones i la Tecnologia\nAnalista de Transformació Digital\nAbans del llançament de cada repte, d-LAB es posa en contacte amb algunes de les organitzacions més importants que treballen en el camp del repte. Se selecciona un grup de tres o quatre organitzacions i se les convida a col·laborar amb nosaltres en tres àrees diferents.


Núria Garcia | El Born Centre de Cultura i Memòria\nBreathless i Marasma Zibra\nNúria Garcia combinarà dues disciplines que es troben molt relacionades amb l’actualitat. Una d’elles forma part de les arts escèniques, la música. L’altra forma part de les noves tecnologies i el món audiovisual, les videoprojeccions.\nDurant l’espectacle, Núria Garcia relacionarà i combinarà la música amb la imatge a través de les sensacions i emocions que la música expressi. En aquestes composicions, el violí (processat) serà el protagonista principal i anirà acompanyat de bases electròniques.\nLa segona part de l’espectacle estarà protagonitzada per Marasma Zibra, una formació que oferirà un espectacle de paisatges càlids, emocionals i que conviden a la malenconia, suggerint en cada cançó un crit de pena o dolor amagat sota una melodia que acarona l’oïda. Un concert de 50 minuts de repertori propi 100%, amb una columna vertebral de bases electròniques, atmosferes de guitarra, un violí carregat de noves textures i una veu captivant acompanyada de la part visual.\nNúria Garcia Bonilla · violí\nJuan Ignacio Zabala · guitarra\nVate · bases electròniques\nItziar Sánchez · veu\nLiton Plot · visuals\nDissabte, 3 de juny A les 20 h


El valor de practicar i comunicar la Responsabilitat Social Corporativa - Bonaimatge\nLa Responsabilitat Social Corporativa (RSC) es basa en el compromís de les empreses de crear accions que contribueixin a la millora social, econòmica i ambiental. Estem davant d’una responsabilitat ètica i necessària que reflecteix la creixent consciència en la societat de la necessitat de parar atenció a aquestes qüestions. No parlem d’accions que afectin només a grans corporacions, la RSC és cosa de tot el teixit empresarial, sigui quina sigui la mida de l’empresa. Les accions desenvolupades en el marc de la RSC han d’estar vinculades i ser coherents amb l’activitat de l’empresa, implicar un compromís real i tenir voluntat de perdurar. A nivell comunicatiu, aquestes accions autèntiques i ben definides compliran l’objectiu de tenir un impacte en la societat i suposaran un retorn positiu per l’empresa: contribueixen a humanitzar la marca, la fan diferenciar-se i guanyar-se la confiança dels consumidors. Si, a més, sabem comunicar-les correctament multiplicarem aquet retorn. És la comunicació que aporta valor.\nEl repte no és fàcil i haurem de tenir en compte diversos aspectes:\nCrear informacions transparents i senzilles\nComunicar a través de l’exemple i els protagonistes de l’acció dins l’empresa\nVincular l’acció a col·laboracions amb altres empreses, organitzacions o persones\nUtilitzar la web corporativa com aparador amb un espai específic destinat a les accions de RSC\nVehicular la informació a través dels canals corporatius a les xarxes socialsç\nTreballar correctament la comunicació amb mitjans per aconseguir un major impacte\nExplicar-ho a través de campanyes d’e-mail marketing i, en funció de l’accció i la seva implicació, incloure-ho de manera equilibrada al packaging del producte. Si l’acció afecta a un producte concret, es requerirà també un packaging específic\nMostrar l’acció a través de campanyes publicitàries i/o esdeveniments


Parlem Telecom s’alia amb la Fundació i2CAT | Festibity 2022\nParlem Telecom s’alia amb la Fundació i2CAT\nCreated on Tuesday, 23 Feb 2021 12:05:24\nNota de premsa facilitada per la Fundació i2CAT\nL’operadora de telecomunicacions s’integra en el patronat de la Fundació i2CAT per reforçar els seus projectes de recerca i desenvolupament en l’àmbit digital.\nLa col·laboració entre Parlem i i2CAT s’iniciarà amb dos projectes pilot 5G a l’àrea metropolitana de Barcelona.\nL'aliança d'ambdues organitzacions permetrà desenvolupar iniciatives innovadores dins del món de les telecomunicacions.\nParlem Telecom i la Fundació i2CAT han signat una aliança estratègica, per la qual l’operadora de telecomunicacions catalana s’integra en el patronat del centre de recerca amb el propòsit de reforçar els seus projectes d'investigació i desenvolupament, així com per contribuir a la digitalització del conjunt de la societat catalana. Amb aquest acord, Parlem Telecom es compromet a invertir en iniciatives innovadores desenvolupades per i2CAT en l'àmbit català de les telecomunicacions.\nEn paraules d'Ernest Pérez-Mas, CEO de Parlem Telecom, aquesta aliança “reforça el nostre lideratge dins del sector TIC català i ens permet col·laborar amb un actor clau en l'àmbit de la recerca digital, com és la Fundació i2CAT”. Es tracta, en definitiva, d'un acord que “ens permetrà ser una operadora de telecomunicacions influent en els projectes prioritaris d’innovació que necessita Catalunya per estar a l'avantguarda digital, com els que estan vinculats amb la tecnologia 5G”.\nLa primera de les iniciatives que duran a terme conjuntament Parlem Telecom i la Fundació i2CAT serà un doble projecte pilot vinculat a la tecnologia 5G i que tindrà lloc a l’àrea metropolitana de Barcelona. Els pilots posaran el focus en la mobilitat autònoma i sostenible i en l’impuls de la realitat augmentada en entorns comercials. Les dues proves s'emmarquen en el projecte 5G Catalunya, que és part de la convocatòria de pilots 5G de Red.es. Properament es coneixeran més detalls d’ambdues actuacions.


Webinar Biblioteca: nova plataforma de llibres electrònics eLibro\nL’equip de la Biblioteca de la UOC ha organitzat un seminari en línia en què s'explicaran les característiques principals de la plataforma eLibro, els continguts que hi podràs trobar i els passos que cal seguir per fer-hi una cerca efectiva.\nHora: 13.00 h (CEST)\nID de reunió: 893 8692 3618\nCodi d'accés: 471296\nFes clic aquí per accedir a la formació\nInformacions per seguir la sessió:\nEl seminari es farà a través de la plataforma Zoom.\nHauràs d’activar l’àudio seguint aquestes instruccions.\nLa base de dades conté més de 100.500 llibres electrònics i una desena de categories temàtiques. És la col·lecció més gran de continguts acadèmics en espanyol. Et deixem una llista amb deu títols perquè et facis una idea dels continguts que pots trobar a eLibro.


Sort d'en Fish\n1 abr 22 Amb una doble pista a zero i un segon lloc al podi, en Fish va donar visibilitat al Cànic el la prova de DH de Badalona\nDiumenge tocava canvi d’hora (ens van treure una hora de son) així que a matinar tots per fer la prova de DH de la Federació Catalana a Badalona.\nLes pistes van ser molt maques: amb trampes pero fluides.\nPer la meva part super contenta amb la Patum Blue però el cert és que jo no tenia un bon dia i el resultat de doble eliminat així ho va certificar.\nEn Loki a la primera manega va sortir una mica descentrat i va acabar eliminat. A la segona el descentrat va ser en Josep així que, per no ser menys que la seva germana, en Loki es va endur un doble eliminat cap a casa.\nEn la categoria gran, tant la Sioux com la Winter van fer una petita falteta en l'agility i després un super eliminat en el jumping.\nSort en tenim de l'Eva i en Fish que van tenir una actuació brillant. Van acabar les dues pistes a cero pujant a la segona posició en el podi i sumant uns quants puntets que sempre ajuden a escalar posicions per la final.\nAra ens toca seguir treballant per a la propera fer-ho, si pot ser, millor.


Educació Secundària | Llengües estrangeres Escola Povill\nArxiu de la categoria: Educació Secundària\n16 de febrer de 2016 Anglès, Educació Secundària, Generalmfigue55\nSingapur-Olesa de Montserrat\n15 de febrer de 2016 Anglès, Educació Secundària, GeneralC. Marsà\nEls alumnes de 4t d’ESO han començat un intercanvi de correspondència i projectes amb una escola de Singapur. Es tracta d’un intercanvi en el qual pretenem potenciar que els estudiants d’ambdues escoles estableixin el màxim de relació possible de forma autònoma fent ús de les noves tecnologies (correus, whats, skype, facebook, instagram…) tot utilitzant en el nostre cas l’anglès i en el cas dels estudiants de Singapur el castellà.\nEls primers contactes es van establir abans de Nadal coincidint amb el començament de les vacances estivals dels singapuresos i dificultant així els començaments. Als alumnes de la nostra escola els van fer molta gràcia els cartells enviats pels alumnes de Singapur en el qual demanaven algú que els adoptés amb un vocabulari castellà força precari.\nAra, acabades ja les seves vacances, reprenem el projecte amb ganes d’establir millors relacions.\n10 de febrer de 2016 Anglès, Educació Infantil, Educació Primària, Educació Secundària, GeneralC. Marsà\n9 de febrer de 2016 Alemany, Educació SecundàriaC. Marsà\nEls alumnes de 3r i 4t d’alemany estan treballant dues pel•lícules en versió alemanya: Snowbuddies i Flipper respectivament.\nPrimerament, es tracta de fer un exercici d’escolta activa en alemany amb subtítols en idioma alemany que ajuden a entendre millor la pel•lícula i a continuació realitzar exercicis de doblatge.\nElls mateixos han observat que els diàlegs no són exactes com els subtítols perquè la funció dels darrers és adreçar-lo a espectadors amb deficiència auditiva tot simplificant el text. Doblar no és tan fàcil com sembla i vol molta pràctica per tal que sigui creïble i surti igual de bé i al mateix moment que a la pel•lícula original.\nFins i tot per a algun d’ells podria ser una professió força atractiva en un futur!\n10 de desembre de 2015 Alemany, Educació Secundària, GeneralC. Marsà\nEls alumnes de 3r i 4t d’alemany han fet diverses representacions teatrals basades en una situació en un restaurant. Els de 4t van fer teatre en directe a classe, habilitant-la per tal que semblés un restaurant, tots en una sola obra on anaven succeint diferents situacions entre clients, cambrera i cuiner. Els de 3r van gravar a casa i també van idear bons decorats però treballant en grups de tres o quatre persones. En general, han sortit situacions molt creatives, originals i divertides: clients enfadats, restaurants especials, visites inesperades de crítics gastronòmics, cambrers esbojarrats, incendis a cuina inesperats…\nTot això amb la finalitat de passar-nos-ho bé practicant textos i vocabulari après a classe però també amb la intenció d’aprendre expressions noves i arriscar una mica més en els textos.\nHa resultat una molt bona experiència en la qual tots hem gaudit molt!\nPreparatius i emoció prèvia al programa d’intercanvi amb Alemanya\n25 de setembre de 2015 Alemany, Anglès, Educació Secundària, GeneralC. Marsà\nHem començat el curs molt enfeinats perquè d’aquí una setmana ens visita la Bismarckschule d’Elmshorn (Alemanya). Els alumnes alemanys estaran a la nostra escola durant una setmana fent diferents activitats en anglès i excursions amb els alumnes de 3r d’ESO. I nosaltres anirem a Alemanya al mes d’abril.\nJa vam començar el curs passat enviant emails, també a l’estiu els whats app no van parar… i ara finalment arriben.\nEstem molt contents, emocionats i atabalats a la vegada perquè els estem preparant jocs, un concurs i una ginkhana entre altres. Creiem que tots plegats ens ho passarem d’allò més bé i que la setmana es farà curta.\nEl dimarts 22 de setembre vam rebre la visita inesperada d’en Joshka.\nEl curs passat els alumnes de 3r van mantenir un intercanvi de correspondència en anglès amb una escola de Bremen (Alemanya). Alguns alumnes van seguir amb correus, missatges i whats app durant l’estiu. Casualment, un d’aquests alumnes passava aquests dies prop d’Olesa i parlant van quedar per trobar-se amb la noia amb la qual encara tenia contacte. Per això, quan vam saber que era a Barcelona, el vam convidar a venir a l’escola i va participar en algunes classes d’alemany i d’anglès. Els alumnes li van fer preguntes diverses, van parlar de l’educació als dos països i van fer algun joc.\nUna bonica experiència el fet de conèixer en persona algú que de moment només coneixíem virtualment. En Joshka va ser molt correcte i educat amb tothom i va dir que li agradaria tenir la nostra escola a Alemanya. Tot un luxe!\nGràcies Joshka i fins una altra!\nResultats examen PET (Preliminary English Test) de Cambridge juny 2015\n28 de juliol de 2015 Anglès, Educació Secundària, GeneralC. Marsà\n100 % d’aprovats a l’examen de nivell PET realitzat el dissabte 6 de juny a l’Escola Povill amb alguns alumnes de 2n, 3r i 4rt d’ESO.\nMoltes felicitats a aquells que han aprovat i han obtingut el títol (la majoria amb molt bona nota), als alumnes que han aprovat però s’han quedat a les portes d’obtenir el títol per molt poc (s’obté el títol a partir de 7), us animem a seguir estudiant i a posar-hi tots els sentits també en properes convocatòries. Ànims, segur que ho aconseguireu en un futur proper si us ho seguiu proposant!\nLa correcció d’aquest examen és molt exigent i implica estudiar i practicar molt. Durant les vacances qualsevol motiu és bo per practicar anglès, poseu-lo en pràctica tant com pugueu, poc a poc segur que veureu la millora.\n7 de juny de 2015 Anglès, Educació Secundària, GeneralC. Marsà\nAl mes de març va començar l’activitat de conversa en anglès amb el Sebastian que ha estat amb els cursos de 3r i 4rt fins a final de curs.\nLes primeres classes en un ambient més distès, alumnes i professor es van presentar i van conversar sobre les seves vides i aficions.\nA les sessions posteriors s’han tractat altres temes com: la música, la tecnologia, la moda, el futur, dramatització de situacions quotidianes…\nExamen PET, ja ha arribat el dia!\n7 de juny de 2015 Anglès, Educació Infantil, Educació Primària, Educació Secundària, GeneralC. Marsà\nAvui dissabte 6 de juny al matí alguns alumnes de 2n, 3r i 4rt d’ESO de l’Escola Povill s’han examinat a la mateixa escola de l’examen de Cambridge nivell B1 anomenat PET (Preliminary English Test), seguint els apartats obligatoris de Reading, Writing, Listening i Speaking.\nAl llarg del curs s’han fet classes especials per a la preparació de l’examen, tant amb els que es presentaven com els que no, per tal de tenir pràctica en aquest tipus d’examen oficial reconegut a nivell internacional.\nDes de l’escola es considera molt important preparar-se per aquests exàmens i per això hi hem dedicat algunes classes extra de manera especial.


Sis discos per gaudir del Bloomsday - Biblioteca Virtual\nNosaltres volem posar música a la festivitat i proposem 6 discos de música folk irlandesa:\nFlogging Molly és una banda nord-americana d’origen irlandès de punk rock i celtic punk. Es van formar en una de tantes tavernes de migrants irlandesos. Influïts per la música folk dels seus avantpassats, van començar a tocar al local Molly Malone’s de Los Angeles. Allà van gravar el seu àlbum debut, ‘Alive Behind the Green Door’ un directe autoproduït que va contribuir a guanyar-se la fama. Us presentem ‘Whiskey on a Sunday’, títol que emfatitza la cançó homònima popularitzada per The Dubliners. Es tracta d’un disc molt complet que inclou acústics, directes i un documental.\nGoing out in style / Dropkick Murphys\nDropkick Murphys és una formació que, com Flogging Molly, es crea a finals dels anys 1990 als barris obrers d’immigrants irlandesos. Combinen estils ben diversos i contundents com ara el punk rock, l’Oi!, el folk i el hardcore. Els seus referents musicals inclouen grups com The Pogues, The Clash, The Who i AC/DC.\nIf I should fall from grace with god / The Pogues\nThe Pogues és una banda britànica d’origen irlandès. Una mixtura potent de música celta amb punk i certes reminiscències del rock i jazz més clàssics. Va ser fundada el 1982 per Shane MacGowan, però durant un temps s’hi va afegir de frontman Joe Strummer, de la mítica banda The Clash.\nL'any 1988, l'endemà d'una actuació a la Sala Zeleste, The Pogues van gravar el videoclip de la cançó “Fiesta” entre la Casa Batlló i els carrers de Tiana. dirigit per Adrian Edmondson (el punk de la sèrie ‘Els Joves’). La revista Enderrock recorda l’experiència en aquest article.\nThe Very Best of The Dubliners : live / The Dubliners\nGrup de música folk irlandesa fundat al 1962. Tot i tenir un repertori de balades tradicionals i cançons instrumentals, sovint interpretaven temes polítics més controvertits el que els va fer guanyar-se la censura a la televisió nacional i les crítiques als puristes del folk. Van arribar a col·laborar amb the Pogues i són un referent de la música folk irlandesa a tota Europa i de bandes d’estil més punk com els mencionats Flogging Molly o Dropkick Murphys. Escoltem la cèlebre cançó popular ‘Whiskey in the Jar’ versionada per multitud de bandes com ara Thin Lizzy o Metallica.\nThe Great Irish songbook / Dervish\nBanda prototípica de música folk/celta irlandesa. Té, fins al moment, vuit discos d’estudi, un gravat a l’illa de Mallorca. Van ser els representants d’Irlanda al Festival d'Eurovisió 2007 amb la cançó 'The can't stop the spring'. El seu so es caracteritza per melodies fluïdes i instrumentació tradicional.\nCompilació de cançons irlandeses amb arrels celtes per a un públic infantil, però no només. Qualsevol persona pot gaudir d’aquests temes que viren entre un aire alegre i festiu i la reminiscència melangiosa de la natura en la seva dansa feréstega.\nThreads of time / Cherish the Ladies\nWaiting for an echo / Solas\nRunaway Sunday / Altan\nIrish traditional folk songs / The Clancy Brothers, David Hammond and families\nOn the fly / Patrick Street\nMyths & traditions : anthology of Irish & Celtic music\nÓriada's farewell / Seán Óriada\nSets in our way / Drónán\nJames Joyce a la Viquipèdia\nBloomsday a la Viquipèdia\nData de creació 13-06-2022 Última actualització\t16-06-2022